
BASES DE LA CONVOCATÒRIA DE SUBVENCIONS ORDINÀRIES A ENTITATS SENSE FINALITAT DE LUCRE PER A L’ANY 2024

L’Ajuntament de sa Pobla convoca la concessió de subvencions ordinàries per a l’any 2024 amb les condicions que es detallen a continuació.

1. OBJECTE DE LA CONVOCATÒRIA

L’objecte d’aquesta convocatòria és regular les subvencions, dins dels límits establerts en el pressupost municipal i en els termes de l’Ordenança municipal reguladora de subvencions, per donar suport econòmic a les actuacions, les iniciatives i els projectes de les entitats sense ànim de lucre del municipi de sa Pobla en matèria cultural, social, comercial, turística, educativa i lúdica.
Les subvencions a què fan referència aquestes bases són  revocables i reductibles en tot moment per les causes previstes en la llei o en aquestes bases, no generen cap dret a l’obtenció d’altres subvencions en anys posteriors i no es poden al·legar com a precedent.

2. IMPORT I CRÈDIT PRESSUPOSTARI

Per a les subvencions que regulen aquestes bases es destina un import màxim de 18.000€, a càrrec del pressupost municipal de l’any 2025.


3. BENEFICIARIS

Poden acollir-se a la convocatòria de subvencions les entitats i les associacions constituïdes legalment, sense finalitat de lucre, radicades en el terme municipal de sa Pobla i censades en el Registre Municipal d'Entitats Ciutadanes, que compleixin els requisits que fixa l’article 13 de la Llei 38/2003, de 17 de novembre, general de subvencions (LGS). Entre altres requisits és indispensable trobar-se al corrent en l’acompliment de les obligacions tributàries amb les administracions públiques i la Seguretat Social.

4. RELACIONS A TRAVÉS DE MITJANS ELECTRÒNICS I D’IDENTIFICACIÓ I SIGNATURA QUE 
S’ADMETEN. TERMINI.

S’estableix mitjançant aquesta convocatòria que les persones interessades queden obligades a relacionar-se amb l’Ajuntament de sa Pobla telemàticament en totes les fases del procediment.
Serà necessari un certificat electrònic o DNI electrònic per a la presentació de sol·licituds.
Les persones interessades han de formalitzar el corresponent tràmit telemàtic disponible a la seu electrònica de l’Ajuntament de sa Pobla.
Les persones interessades són les responsables de la veracitat dels documents presentats electrònicament. Quan de la documentació aportada telemàticament no es pugui deduir el seu caràcter de documentació original o còpia autèntica, les persones interessades han de ser requerides per aportar els originals o còpies autèntiques, amb advertiment que la no presentació suposa l’exclusió del procediment.

Les sol·licituds s’han de formalitzar mitjançant tràmit telemàtic que s’ha habilitat a tal efecte a la seu electrònica de l’Ajuntament de sa Pobla.

El termini per a la presentació de les sol·licituds és fins a dia 31 de març de 2025, s’inicia a partir de l'endemà de la publicació d’aquesta convocatòria o extracte en el Butlletí Oficial de les Illes Balears.

5. DOCUMENTACIÓ ESPECÍFICA QUE S’HA DE PRESENTAR

La documentació que s’ha de presentar és la següent:

a) Model de sol·licitud habilitat a tal efecte al tràmit telemàtic de la seu electrònica de l’ajuntament de sa Pobla.
b) Fotocòpia del CIF de l’entitat.
c) Documentació acreditativa de la vigència del càrrec de representant legal en virtut de la qual actua el signant de la sol·licitud o acreditació de l’autorització corresponent i suficient, en el cas que la signi una persona distinta.
d) Documentació acreditativa de la constitució de l’entitat i dels seus estatuts degudament registrats.
e) Model formulari que consta:
1. Fitxa tècnica de les activitats amb les despeses realitzades. S’ha d’emplenar una fitxa tècnica per a cada activitat que es presenti (annex I  i annex II).
f) Declaració responsable del representant de l’entitat d’estar al corrent en l’acompliment de les obligacions tributàries amb les administracions públiques i la Seguretat Social; de no haver demanat cap altra subvenció i/o ajuda d’altres institucions públiques o privades per a les activitats o, si n’és el cas, relació de les demanades amb indicació dels imports; de no estar incurs en les prohibicions per obtenir la condició de beneficiari, assenyalades en els apartats 2 i 3 de l’article 13 de la LGS (annex III).
g) Justificants de pagament: factures, nòmines i altres documents de valor probatori equivalent amb validesa en el tràfic jurídic mercantil o amb eficàcia administrativa, en els termes establerts reglamentàriament. 
h) Exemplars de la documentació i de la publicitat generada per l’activitat.
i) Documents que acreditin la col·laboració efectiva en actes organitzats per l’Ajuntament.
j) Certificat de titularitat del compte bancari de l’entitat beneficiària de la subvenció.

No és necessari presentar la documentació sol·licitada als apartats b), c) i d) si ja ha estat presentada en convocatòries anteriors i no hi ha hagut variació de les dades.

Endemés, s’han d’emplenar i signar els annexos que consten al tràmit telemàtic habilitat a tal efecte.

6. ESMENA DE DEFICIÈNCIES

Si la sol·licitud o la documentació presentada és incorrecta o incompleta, l’Ajuntament ha de requerir l'interessat perquè rectifiqui o complementi el que sigui necessari, el qual ho ha de fer en el termini de deu dies, comptadors a partir del requeriment corresponent.
Si en aquest termini l’interessat no fa la rectificació reclamada o no presenta la documentació requerida, l’Ajuntament considerarà que l’interessat desisteix de la seva sol·licitud, després d’haver pres la resolució pertinent, d’acord amb l’article 68.1 de la Llei 39/2015, del procediment administratiu comú.

7. CARÀCTER DE LES SUBVENCIONS

Aquestes subvencions tenen caràcter discrecional, voluntari i eventual, són lliurement revocables i reductibles en tot moment per les causes previstes en la llei o en aquestes bases, no generen cap dret a l’obtenció d’altres subvencions en anys posteriors i no es poden al·legar com a precedent.
La concessió de les subvencions regulades per la present convocatòria pública es durà a terme mitjançant concurrència competitiva i d’acord amb els principis d’objectivitat, transparència, igualtat, no discriminació i publicitat.

8. ÒRGAN INSTRUCTOR, COMISSIÓ AVALUADORA I PROCEDIMENT DE CONCESSIÓ DE LA SUBVENCIÓ

1. L’òrgan instructor del procediment de concessió de les subvencions s’establirà a cada convocatòria. L’òrgan competent per a la resolució definitiva de l’atorgament de les subvencions serà el batle o la persona competent per raó de la matèria i es concretarà en cada convocatòria.
    2. El procediment de concessió de la subvenció previst en aquestes bases s’ha de fer         mitjançant concurrència competitiva de totes les sol·licituds que compleixen els requisits exigits.
3. La comissió avaluadora és l’òrgan competent que s’encarregarà de valorar les sol·licituds presentades per a l’atorgament de la subvenció, i se n’especificarà la composició en cadascuna de les convocatòries.   
4. L’òrgan instructor formularà la proposta d’acord. Aquesta proposta d’acord ha de contenir les sol·licituds admeses, denegades i desestimades, així com els desistiments i les renúncies dels sol·licitants, amb indicació del nom, CIF i import proposat.
5. La comissió avaluadora elevarà al batle la proposta d’atorgament de les subvencions per a la seva aprovació definitiva.
6. La resolució de la sol·licitud es notificarà als interessats seguint allò que s’ha establert en els articles 40 i següents de la Llei 39/15, d’1 d’octubre, del procediment administratiu comú.


9. CRITERIS D’AVALUACIÓ PER A LA CONCESSIÓ DE LES SUBVENCIONS


Els criteris en què es basen els barems seguits per la Comissió Avaluadora són els següents:

a) Grau d’elaboració, concreció i claredat del projecte i adequació d’aquest als objectius que persegueix: fins a 15 punts.
b) Grau d’adequació del pressupost al projecte presentat i als objectius que persegueix: fins a 10 punts.
c) Interès, qualitat i durada de l’activitat: fins a 10 punts.
d) El grau d’incidència, directa o indirecta, del projecte en la integració social, la inserció dels joves, les actituds responsables i de prevenció contra els riscs de la salut, el foment dels valors de la tolerància, la solidaritat i la igualtat d’oportunitats i l’educació ambiental i protecció del medi natural: fins a 35 punts.
e) Nombre de participants en el projecte, impacte social i incidència, directa o indirecta, en la població: fins a 15 punts.
f) Col·laboració en els diferents actes que organitza l’Ajuntament: fins a 10 punts.
g) Utilització del català com a idioma preferent en la presentació, el desenvolupament, la difusió i la publicitat dels projectes (s’ha de fer constar aquest compromís mitjançant la presentació del model que apareix en l'annex IV): fins a 5 punts.

10. QUANTIA
El repartiment dels fons s’ha de fer d’acord amb la puntuació obtinguda en la baremació de cadascuna de les sol·licituds segons els criteris d’avaluació prevists en el punt 9 d’aquesta convocatòria. Es calcula de manera proporcional als punts aconseguits i sempre en funció de la dotació econòmica disponible i els límits fixats en aquestes bases.

Si una vegada calculats els imports de les subvencions es produís qualque romanent en la dotació pressupostària, es podrà distribuir entre aquelles sol·licituds que no hagin obtingut la quantia màxima subvencionable, seguint el mateix procediment explicat anteriorment.

La quantia de la subvenció pot ser fins a un màxim del 100% del pressupost previst per a l’activitat o projecte subvencionat, i no pot superar la quantia de cinc mil euros (5.000,00 €).
La quantia de la subvenció no pot ser igual o superior, aïlladament o en concurrència amb altres ajudes o subvencions, al cost de l’actuació subvencionada.

11. OBLIGACIONS DELS BENEFICIARIS

Són obligacions mínimes dels beneficiaris de les subvencions:
a) Acceptar la subvenció. En cas que això no sigui possible, han de renunciar-hi expressament i motivadament, en el termini de quinze dies, comptadors a partir de la recepció de la notificació de concessió de la subvenció.
b) Dur a terme l’actuació o les actuacions objectes de la subvenció, ajustant-se als termes del projecte presentat i d’acord amb les condicions establertes en aquestes bases.
c) Acreditar davant l’Ajuntament la realització de l’actuació o les actuacions amb les corresponents factures originals lliurades per tercers al beneficiari de la subvenció, en les quals s’ha de fer constar exactament a què correspon el concepte de la despesa i, també, l’acompliment dels requisits o de les condicions que determini la concessió de la subvenció, i notificar qualsevol modificació que es produeixi.

d) Comunicar a l’Ajuntament, en qualsevol moment, l’obtenció de subvencions o ajudes per a la mateixa finalitat no previstes en la sol·licitud.
e) Sotmetre’s a les actuacions de comprovació i facilitar les dades que l’Ajuntament requereixi.
f) Acreditar que es troba al corrent en l’acompliment de les seves obligacions tributàries i davant la Seguretat Social.
g) Conservar els documents justificatius de l’aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
h) Recollir el patrocini de l’Ajuntament en tots els elements publicitaris i divulgadors de l’actuació subvencionada, en un lloc destacat i de manera clara.
i) Comunicar a l’Ajuntament, amb 15 dies d’antelació, qualsevol acte públic relacionat amb l’actuació subvencionada.

12. ABONAMENT DE LES SUBVENCIONS
El pagament de les subvencions es farà una vegada notificat l’acord adoptat als interessats, i comprovat per part de l’Ajuntament que s’han justificat les despeses generades per l’activitat per a la qual s’ha concedit l’ajuda, i resta de requisits legalment exigibles.

13. JUSTIFICACIÓ DE LES DESPESES
La justificació de les despeses es farà amb la presentació de la sol·licitud.
Els projectes objecte de les sol·licituds han d’estar executats en el període comprès entre l’1 de gener de 2024 i el 31 de desembre de 2024 (ambdós inclosos). Només es consideraran despeses subvencionables aquelles efectivament realitzades en aquest període.
S’acceptarà com a despesa elegible un 10% del cost total del projecte en concepte de despeses de refrigeris, convits, aliments/begudes o similars i despeses generals i indirectes. En tot cas, per aquests conceptes es pot rebre un màxim de 500 € de subvenció, i sempre que s'acrediti la relació amb l'activitat subvencionada.
Els projectes d’inversió no es consideren elegibles.

14. COMPATIBILITAT AMB ALTRES AJUDES
Aquestes ajudes són compatibles amb altres subvencions, ajudes, ingressos o recursos, per a la mateixa finalitat, procedents de qualssevol administracions o ens públics o privats, nacionals, de la Unió Europea o d’organismes internacionals.

15. INCOMPLIMENT, REVOCACIÓ I REINTEGRAMENT
L’incompliment no esmenable de qualsevol requisit establert en aquestes bases o de la finalitat per a la qual es va concedir la subvenció, en pot provocar l’anul·lació total o parcial, la qual cosa han d’acordar els òrgans competents de la corporació. En aquest cas, el beneficiari està obligat a reintegrar les quantitats rebudes i els interessos de demora que corresponguin, mitjançant la tramitació prèvia del procediment legal corresponent.
La quantia final a percebre per part del beneficiari, o, si escau, l’import que hagi de reintegrar, s’ha de subjectar al principi de proporcionalitat amb relació al grau d’incompliment.

16. NORMATIVA D’APLICACIÓ
Les subvencions objecte d’aquesta convocatòria es regeixen pel que disposen les bases anteriors; l’Ordenança General de Subvencions (BOIB núm 77, d'11/06/19), la Llei 38/2003, de 17 de novembre.

































ANNEX  I

Fitxa tècnica de les activitats que s’han de dur a terme

IMPORTANT: emprau una fitxa per a cada activitat

	Títol de l’activitat :

	Lloc i data de realització:

	Descripció de l’activitat a desenvolupar/ desenvolupada:

	

	Heu de pensar que es valora segons el que estableixen les bases (l’Interès, qualitat, durada de l’activitat, grau d’incidència, directa o indirecta, del projecte en la integració social, inserció dels joves, les actituds responsables i de prevenció contra els riscs de la salut, el foment dels valors de la tolerància, la solidaritat i la igualtat d’oportunitats i l’educació ambiental i protecció del medi natural, el nombre de participants en el projecte, impacte social en la població, la difusió i promoció de l’activitat, durada, valors i actituds que es volen promoure, beneficiaris, etc.).

	

	SI NECESSITAU MÉS ESPAI UTILITZAU UN ALTRE FULL

	

	

	

	

	

	

	

	Sa Pobla,	de	de 2025

	






(Signatura)

(Signatura)


ANNEX  II
Pressupost executat per a l’activitat*

IMPORTANT: emprau un full per a cada activitat
Despeses de l’activitat
	Concepte
	Especificació
	Quantitat

	
	
	€

	
	
	€

	
	
	€

	
	
	€

	
	
	€

	
	Total
	€



* Adjuntau còpia dels documents justificatius de les despeses imputades a cada activitat.

Sa Pobla,	de	de 2025































ANNEX III
 DECLARACIÓ RESPONSABLE

	Nom i llinatges:
	

	Càrrec:
	
	DNI
	

	en representació de l’entitat:
	

	amb CIF
	
	
	




En relació amb la sol·licitud presentada a la Convocatòria de Subvencions Ordinàries a Entitats sense Finalitat de Lucre per a l’any 2024 de l’Ajuntament de sa Pobla

DECLAR:
1. Que, a més d’aquesta sol·licitud, l’entitat (_)Sí (_)No ha sol·licitat o obtingut uns altres ajuts per a la mateixa finalitat, procedents de qualsevol administració, ens públic o privat. En cas de resposta afirmativa, heu de fer constar les dades de l’organisme que els concedeix, el tipus d’ajut, la quantia i la data:

	
ORGANISME
	
TIPUS D’AJUT (CONCEPTE)
	QUANTIA SOL·LICITADA/CONCEDIDA
	
DATA

	
	
	
	

	
	
	
	

	
	
	
	



2. Que l’entitat que represent no està sotmesa a cap de les prohibicions establertes per obtenir la condició de beneficiari, assenyalades als apartats 2 i 3 de l’article 13 de la Llei 38/2003, de 17 de novembre, general de subvencions.

3. Que l’entitat que represent es troba al corrent en el compliment de les obligacions tributàries amb les administracions públiques i davant la Seguretat Social.

4. Que els justificants originals de les despeses i ingressos, cobraments i pagaments que s’hi detallen estan custodiats sota la nostra responsabilitat.

5. Que els justificants esmentats estan a la disposició dels òrgans intern o extern de l’Administració. 

6. Que em compromet a prestar tota la meva col·laboració, en nom de l’entitat que represent, en les actuacions de comprovació i verificació que l’Administració o els seus òrgans de control considerin necessaris per a comprovar la veracitat o correcció de les activitats subvencionades o de la justificació presentada.




7. Que és certa i completa la informació que es fa constar en aquesta sol·licitud.


Així mateix, em compromet a comunicar per escrit a l’Ajuntament de sa Pobla, en un termini de quinze dies, la sol·licitud o l’obtenció de nous ajuts per a la mateixa finalitat, així com qualsevol variació d’aquesta declaració.

Sa Pobla,	de	de 2025





(Signatura)

ANNEX IV

DECLARACIÓ RESPONSABLE UTILITZACIÓ DEL CATALÀ COM A IDIOMA PREFERENT

	Nom i llinatges:
	

	Càrrec:
	
	DNI
	

	en representació de l’entitat:
	

	amb CIF
	
	
	





En relació amb la sol·licitud presentada a la Convocatòria de Subvencions Ordinàries a Entitats sense Finalitat de Lucre per a l’any 2025 de l’Ajuntament de sa Pobla.

DECLAR:
I. Que l’entitat que represent utilitzarà el català com a idioma preferent en la presentació, desenvolupament, difusió i publicitat dels projectes que realitzi.

Sa Pobla,	de	_______________de 2025 
(Signatura)

